ΑΡΣΙΣ

ΚΟΙΝΩΝΙΚΗ ΟΡΓΑΝΩΣΗ ΥΠΟΣΤΗΡΙΞΗΣ ΝΕΩΝ

 **Θεσσαλονίκη, 07/01/2016**

**Ταχ. Δ/νση:** Πτολεμαίων 35 & Συγγρού

**Τ.Κ. :** 546 30, ΘΕΣΣΑΛΟΝΙΚΗ

**Πληροφορίες:** κ. Καλυψώ Τόττη

**ΤΗΛ:** 2310 526150

**E-MAIL:** infothes@arsis.gr

**ΑΝΑΚΟΙΝΩΣΗ
σύναψης σύμβασης εργασίας ορισμένου χρόνου για τη στελέχωση της δομής του Κοινωνικού Παντοπωλείου και του Δημοτικού Λαχανόκηπου του Δήμου Θεσσαλονίκης στο πλαίσιο της πράξης «ΑΡΣΙΣ\_Κοινωνικές δομές αντιμετώπισης της φτώχειας στο Δήμο Θεσσαλονίκης»**

**Η ΑΡΣΙΣ**

**Κοινωνική Οργάνωση Υποστήριξης Νέων**

**Έχοντας υπόψη:**

**1 Το Νόμο 1558/1985 (ΦΕΚ 137 τ. Α') «Κυβέρνηση και Κυβερνητικά Όργανα» όπως τροποποιήθηκε και ισχύει σήμερα. 2 Το Ν.3613/23-11-2007 αρθ.28, παρ.10 β, με τον οποίο η Δ/νση Κοινωνικής Αντίληψης και Αλληλεγγύης του Υπουργείου Υγείας και Κοινωνικής Αλληλεγγύης ορίζεται Υπεύθυνη Αρχή του Ευρωπαϊκού Ταμείου Προσφύγων στην Ελλάδα και η 41η Διεύθυνση Δημοσιονομικών Σχέσεων με την Ευρωπαϊκή Ένωση και τους άλλους Διεθνείς Οργανισμούς του ΓΛΚ του Υπουργείου Οικονομίας και Οικονομικών, Αρχή Πιστοποίησης και Αρχή Ελέγχου (αρθ.28, παρ.10 ε’ και στ’) 3 Το Νόμο 4052/2012 (ΦΕΚ Α΄41) «Νόμος Αρμοδιότητας Υπουργείων Υγείας & Κοινωνικής Αλληλεγγύης και Εργασίας & Κοινωνικής Ασφάλισης για εφαρμογή του νόμου “Έγκριση των Σχεδίων Συμβάσεων Χρηματοδοτικής Διευκόλυνσης μεταξύ του Ευρωπαϊκού Ταμείου Χρηματοπιστωτικής Σταθερότητας (Ε.Τ.Χ.Σ.), της Ελληνικής Δημοκρατίας και της Τράπεζας της Ελλάδος, του Σχεδίου του Μνημονίου Συνεννόησης μεταξύ της Ελληνικής Δημοκρατίας της Ευρωπαϊκής Επιτροπής και της Τράπεζας της Ελλάδος και άλλες επείγουσες διατάξεις για τη μείωση του δημοσίου χρέους και τη διάσωση της εθνικής οικονομίας” και άλλες διατάξεις».**

**4 Το Νόμο 4075/2012 (ΦΕΚ Α΄ 89) «Θέματα Κανονισμού Ασφάλισης ΙΚΑ − ΕΤΑΜ, Ασφαλιστικών Φορέων, προσαρμογή της νομοθεσίας στην Οδηγία 2010/18/ΕΕ και λοιπές διατάξεις» και ειδικότερα το άρθρο 56 «Ρυθμίσεις Θεμάτων Μεταφοράς της Πρόνοιας στο Υπουργείο Εργασίας και Κοινωνικής Ασφάλισης» και άρθρο 57 «Ρυθμίσεις θεμάτων Ευρωπαϊκού Ταμείου Προσφύγων». 5 Τις διατάξεις του Ν.2286/95 (ΦΕΚ 19/Α/95) «Προμήθειες του Δημοσίου Τομέα και ρυθμίσεις συναφών θεμάτων». 6 Τις διατάξεις του Π.Δ. 118/07/ΦΕΚ 150/Α/07 «Κανονισμός Προμηθειών Δημοσίου». 7 Το Νόμο 2362/1995 (ΦΕΚ 247 τ. Α΄) «Περί Δημοσίου Λογιστικού, ελέγχου των δαπανών του Κράτους και άλλες διατάξεις. 8 Το Π.Δ. 113/2014 «Οργανισμός του Υπουργείου Εργασίας, Κοινωνικής Ασφάλισης και Πρόνοιας»,(ΦΕΚ 180/Α΄/2014). 9 Τα Π.Δ. 24/2015 (ΦΕΚ Α΄ 20) «Σύσταση και Μετονομασία Υπουργείων, μεταφορά της Γεν. Γραμματείας Κοινωνικών Ασφαλίσεων» και 25/2015 (ΦΕΚ Α΄ 21) «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και Υφυπουργών» και το Ν. 4320/2015 (ΦΕΚ 29/19-3-2015 αρθ. 27, παρ. 1,). 10 Την αριθμ. Υ56 Απόφαση «Ανάθεση αρμοδιοτήτων στην Αναπληρώτρια Υπουργό Εργασίας και Κοινωνικής Αλληλεγγύης, Θεανώ Φωτίου» (ΦΕΚ 253/20-2-2015, τ.Β’) 11 Την αρ. πρωτ. 9152/Δ9.2742/6-3-2015 (ΦΕΚ 128/13-3-2015) Απόφαση του Πρωθυπουργού και του Υπουργού Εργασίας και Κοινωνικής Αλληλεγγύης περί διορισμού στη θέση του Γενικού Γραμματέα της Γενικής Γραμματείας Πρόνοιας της κας Μ. Κουτσούρη**

**Ανακοινώνει**

Την πρόσληψη, με σύμβαση εργασίας ιδιωτικού δικαίου ορισμένου χρόνου, συνολικά τριών (3) ατόμων για την στελέχωση των Κοινωνικών δομών της πράξης «ΑΡΣΙΣ\_Κοινωνικές δομές αντιμετώπισης της φτώχειας στο Δήμο Θεσσαλονίκης», έως τις 30 Ιουνίου 2016. Για τη στελέχωση των δομών θα απασχοληθεί ο εξής αριθμός ατόμων (βλ. ΠΙΝΑΚΑ Α), με τα αντίστοιχα απαιτούμενα (τυπικά και τυχόν πρόσθετα) προσόντα (βλ. ΠΙΝΑΚΑ Β):

|  |
| --- |
| **ΠΙΝΑΚΑΣ Α: ΘΕΣΕΙΣ ΑΠΑΣΧΟΛΗΣΗΣ (ανά κωδικό θέσης)** |
| **Κοινωνικές δομές αντιμετώπισης της φτώχειας στο Δήμο Θεσσαλονίκης**  |
| 102. | **Βοηθητικό προσωπικό (στέλεχος τροφοδοσίας) στο Κοινωνικό Παντοπωλείο Δήμου Θεσσαλονίκης** | Δήμος Θεσσαλονίκης | ΤΕ Τεχνολόγος τροφίμων | Από την υπογραφή της σύμβασης έως και 30.6.2016 | 1 |
| 105. | **Κοινωνικός Λειτουργός στο Κοινωνικό Παντοπωλείο Δήμου Θεσσαλονίκης** | Δήμος Θεσσαλονίκης | ΠΕ ή ΤΕ Κοινωνικός Λειτουργός | Από την υπογραφή της σύμβασης έως και 30.6.2016 | 1 |
| 115. | **Κοινωνικός Λειτουργός στο Δημοτικό Λαχανόκηπο του Δήμου Θεσσαλονίκης** | Δήμος Θεσσαλονίκης | ΠΕ ή ΤΕ Κοινωνικός Λειτουργός | Από την υπογραφή της σύμβασης έως και 30.6.2016 | 1 |

| **ΠΙΝΑΚΑΣ Β: ΑΠΑΙΤΟΥΜΕΝΑ ΠΡΟΣΟΝΤΑ (ανά κωδικό θέσης)** |
| --- |
| **Κωδικός θέσης**  | **Τίτλος σπουδών** **και λοιπά απαιτούμενα (τυπικά & τυχόν πρόσθετα) προσόντα** |
| 102 | **α)** Πτυχίο ή δίπλωμα Τεχνολόγου τροφίμων ΤΕΙ ή ομώνυμο πτυχίο ή δίπλωμα Ελληνικού Ανοικτού Πανεπιστημίου (Ε.Α.Π) ΑΕΙ ή Προγραμμάτων Σπουδών Επιλογής (Π.Σ.Ε) ΑΕΙ της ημεδαπής ή ισότιμος τίτλος σχολών της αλλοδαπής.**β)** Γνώση Χειρισμού Η/Υ στα αντικείμενα: **(i)** επεξεργασίας κειμένων, **(ii)** υπολογιστικών φύλλων και **(iii)** υπηρεσιών διαδικτύου. |
| 105 | **α)** Πτυχίο ή δίπλωμα Κοινωνικής Εργασίας ή Κοινωνικής Διοίκησης με κατεύθυνση Κοινωνικής Εργασίας ΑΕΙ ή ομώνυμο πτυχίο ή δίπλωμα Ελληνικού Ανοικτού Πανεπιστημίου (Ε.Α.Π) ΑΕΙ ή Προγραμμάτων Σπουδών Επιλογής (Π.Σ.Ε) ΑΕΙ της ημεδαπής ή ισότιμος τίτλος σχολών της ημεδαπής ή αλλοδαπής, αντίστοιχης ειδικότητας.**β)** Άδεια άσκησης επαγγέλματος Κοινωνικής Εργασίας ή Κοινωνικού Λειτουργού **γ)** Γνώση Χειρισμού Η/Υ στα αντικείμενα: **(i)** επεξεργασίας κειμένων, **(ii)** υπολογιστικών φύλλων και **(iii)** υπηρεσιών διαδικτύου**ή****α)** Πτυχίο ή δίπλωμα τμήματος Κοινωνικής Εργασίας ΤΕΙ ή το ομώνυμο πτυχίο ή δίπλωμα Προγραμμάτων Σπουδών Επιλογής (Π.Σ.Ε.) ΤΕΙ ή αντίστοιχο κατά ειδικότητα πτυχίο ή δίπλωμα ΤΕΙ ή Προγραμμάτων Σπουδών Επιλογής (Π.Σ.Ε.) ΤΕΙ της ημεδαπής ή ισότιμος τίτλος σχολών της ημεδαπής ή αλλοδαπής, αντίστοιχης ειδικότητας ή το ομώνυμο ή αντίστοιχο κατά ειδικότητα πτυχίο ΚΑΤΕΕ ή ισότιμος τίτλος της ημεδαπής ή αλλοδαπής, αντίστοιχης ειδικότητας.**β)** Γνώση Χειρισμού Η/Υ στα αντικείμενα: **(i)** επεξεργασίας κειμένων, **(ii)** υπολογιστικών φύλλων και **(iii)** υπηρεσιών διαδικτύου |
| 115 | **α)** Άδεια άσκησης επαγγέλματος Κοινωνικής Εργασίας ή Κοινωνικού Λειτουργού**β)** Πτυχίο ή δίπλωμα Κοινωνικής Εργασίας ή Κοινωνικής Διοίκησης με κατεύθυνση Κοινωνικής Εργασίας ΑΕΙ ή ομώνυμο πτυχίο ή δίπλωμα Ελληνικού Ανοικτού Πανεπιστημίου (Ε.Α.Π) ΑΕΙ ή Προγραμμάτων Σπουδών Επιλογής (Π.Σ.Ε) ΑΕΙ της ημεδαπής ή ισότιμος τίτλος σχολών της ημεδαπής ή αλλοδαπής, αντίστοιχης ειδικότητας.**γ)** Γνώση Χειρισμού Η/Υ στα αντικείμενα: (i) επεξεργασίας κειμένων, (ii) υπολογιστικών φύλλων και (iii) υπηρεσιών διαδικτύου.**ή****α)** Πτυχίο ή δίπλωμα τμήματος Κοινωνικής Εργασίας ΤΕΙ ή το ομώνυμο πτυχίο ή δίπλωμα Προγραμμάτων Σπουδών Επιλογής (Π.Σ.Ε.) ΤΕΙ ή αντίστοιχο κατά ειδικότητα πτυχίο ή δίπλωμα ΤΕΙ ή Προγραμμάτων Σπουδών Επιλογής (Π.Σ.Ε.) ΤΕΙ της ημεδαπής ή ισότιμος τίτλος σχολών της ημεδαπής ή αλλοδαπής, αντίστοιχης ειδικότητας ή το ομώνυμο ή αντίστοιχο κατά ειδικότητα πτυχίο ΚΑΤΕΕ ή ισότιμος τίτλος της ημεδαπής ή αλλοδαπής, αντίστοιχης ειδικότητας.**β)** Γνώση Χειρισμού Η/Υ στα αντικείμενα: (i) επεξεργασίας κειμένων, (ii) υπολογιστικών φύλλων και (iii) υπηρεσιών διαδικτύου. |

**ΠΡΟΫΠΟΘΕΣΕΙΣ ΣΥΜΜΕΤΟΧΗΣ**

Οι **ωφελούμενοι** της πράξης πρέπει σωρευτικά να πληρούν τις παρακάτω προϋποθέσεις συμμετοχής:

* + να είναι Έλληνες πολίτες ή πολίτες άλλου κράτους μέλους της Ε.Ε. ή να είναι ομογενείς ή μετανάστες ή αιτούντες άσυλο ή πρόσφυγες ή με ανθρωπιστικό καθεστώς, με δικαίωμα διαμονής και απασχόλησης στη χώρα μας **και**
* να είναι άνεργοι με δελτίο ανεργίας σε ισχύ
* να μην έχουν συμπληρώσει το 30ο έτος της ηλικίας τους κατά την ημερομηνία υποβολής της αίτησης

**ΒΑΘΜΟΛΟΓΗΣΗ ΚΡΙΤΗΡΙΩΝ**

Η αρχική σειρά κατάταξης μεταξύ των υποψηφίων καθορίζεται σύμφωνα με τα ακόλουθα **κριτήρια**, τα οποία μοριοδοτούνται **συνδυαστικά** ως εξής:

|  |  |  |
| --- | --- | --- |
| **ΚΡΙΤΗΡΙΟ** | **ΑΝΑΛΥΣΗ ΚΡΙΤΗΡΙΟΥ** | **ΒΑΘΜΟΛΟΓΗΣΗ** |
| **1. Κατάσταση ανέργου** | Μακροχρόνια άνεργος (>12 μηνών) | 5 |
| Βραχυχρόνια άνεργος | 2 |
| **2. Οικογενειακή κατάσταση** | Μονογονεϊκή οικογένεια | 3 |
| Με προστατευόμενα μέλη | 1(για κάθε προστατευόμενο μέλος) |
| **3. Οικογενειακό εισόδημα** | από 0,00 € έως και 5.000,00 € | 5 |
| από 5.000,01 € έως και 10.000,00 € | 2 |
| από 10.000,01 € έως και 15.000,00 € | 1 |
| από 15.000,01 και άνω | 0 |
| **4. Εθελοντική δράση** | Τεκμηριωμένη εθελοντική προσφορά σε συναφείς δράσεις / δομές (πάνω από 6 μήνες) | 5 |
| Τεκμηριωμένη εθελοντική προσφορά σε συναφείς δράσεις / δομές (λιγότερο από 6 μήνες) | 2 |
| Τεκμηριωμένη εθελοντική προσφορά | 1 |
| **5. Εργασιακή εμπειρία** | Εργασιακή εμπειρία (πάνω από ένα χρόνο) σε συναφές με τη θέση αντικείμενο | 5 |
| Εργασιακή εμπειρία (μέχρι ένα χρόνο) σε συναφές με τη θέση αντικείμενο | 3 |
| **6. Εντοπιότητα** | Μόνιμος κάτοικος του Δήμου στον οποίο υλοποιείται το πρόγραμμα.  | 3 |

Οι τρεις πρώτοι υποψήφιοι στην κατάταξη που θα προκύψει από την παραπάνω μοριοδότηση, θα κληθούν για προφορική συνέντευξη από μικτή επιτροπή στην οποία θα συμμετάσχει εκπρόσωπος του συμπράττοντα φορέα μη κερδοσκοπικού χαρακτήρα (ΑΡΣΙΣ) και του συμπράττοντα ΟΤΑ (Δήμος Θεσσαλονίκης).

Στην προφορική συνέντευξη οι υποψήφιοι θα αξιολογηθούν σε δεξιότητες και στοιχεία προσωπικότητας σύμφωνα με τον παρακάτω πίνακα:

|  |  |  |
| --- | --- | --- |
| **ΚΡΙΤΗΡΙΟ** | **ΑΝΑΛΥΣΗ ΚΡΙΤΗΡΙΟΥ** | **ΒΑΘΜΟΛΟΓΗΣΗ** |
| **1. Ικανότητα επικοινωνίας** | Εξαιρετική | 5 |
| Πολύ Καλή | 4 |
| Καλή | 3 |
| Μέτρια | 2 |
| Ανεπαρκής | 1 |
| **2. Οργανωτική ικανότητα, πνεύμα συνεργασίας και ομαδικότητας** | Εξαιρετική | 5 |
| Πολύ Καλή | 4 |
| Καλή | 3 |
| Μέτρια | 2 |
| Ανεπαρκής | 1 |
| **3. Ικανότητα ανάληψης πρωτοβουλιών** | Εξαιρετική | 5 |
| Πολύ Καλή | 4 |
| Καλή | 3 |
| Μέτρια | 2 |
| Ανεπαρκής | 1 |
| **4. Κοινωνική ευαισθησία απέναντι σε ευπαθείς ομάδες και πολιτισμικές ιδιαιτερότητες**  | Εξαιρετική | 5 |
| Πολύ Καλή | 4 |
| Καλή | 3 |
| Μέτρια | 2 |
| Ανεπαρκής | 1 |
| **5. Συνάφεια τυπικών και ουσιαστικών προσόντων με την αιτούμενη θέση.** | Εξαιρετική | 5 |
| Πολύ Καλή | 4 |
| Καλή | 3 |
| Μέτρια | 2 |
| Ανεπαρκής | 1 |
| **6. Άλλες δεξιότητες** | 1 έως 5 μόρια |

Μετά την προφορική συνέντευξη, στον προσωρινό πίνακα προσληπτέων για την κάθε θέση, θα συμπεριληφθεί ο (ένας εκ των τριών) υποψήφιος που συγκέντρωσε αθροιστικά την υψηλότερη βαθμολογία στις τέσσερις κατηγορίες κριτηρίων της προφορικής συνέντευξης. Στην περίπτωση που για κάποια θέση, κανένας εκ των τριών υποψηφίων δεν συγκεντρώσει βαθμολογία μεγαλύτερη ή ίση του τέσσερα (4), η επιτροπή θα προχωρήσει στην εξέταση (προφορική συνέντευξη) και επιπλέον υποψήφιων από τον πρώτο πίνακα κατάταξης.

**ΕΠΙΣΗΜΑΝΣΕΙΣ ΓΙΑ ΤΑ ΚΡΙΤΗΡΙΑ ΕΠΙΛΟΓΗΣ:**

**1.** Στη διαδικασία επιλογής ωφελουμένων έχουν δικαίωμα συμμετοχής **περισσότερα από ένα** άνεργα μέλη τηςίδιας οικογένειας.

**2** Υποψήφιος που ανήκει σε μονογονεϊκή δηλώνει **και** τον αριθμό των προστατευόμενων μελών.

**3** Περισσότερες διευκρινίσεις για τα κριτήρια επιλογής (π.χ., ορισμός και περιπτώσεις μονογονεϊκής οικογένειας, προστατευόμενων μελών κ.ά.) παρέχονται στις **«Οδηγίες συμπλήρωσης αίτησης συμμετοχής»** τις οποίες μπορείτε να αναζητήσετε στα σημεία διάθεσης των αιτήσεων συμμετοχής (βλ. *ΚΕΦΑΛΑΙΟ ΠΡΩΤΟ: Υποβολή αιτήσεων συμμετοχής*).

**ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ**

Οι υποψήφιοι για την απόδειξη των ΑΠΑΙΤΟΥΜΕΝΩΝ ΠΡΟΣΟΝΤΩΝ (βλ. ΠΙΝΑΚΑ Β) και των ΚΡΙΤΗΡΙΩΝ που βαθμολογούνται, οφείλουν να προσκομίσουν τα κατά περίπτωση απαιτούμενα δικαιολογητικά όπως αυτά ορίζονται ακολούθως:

**1. ΓΕΝΙΚΑ:**

* Αποδεικτικό στοιχείο ταυτότητας (για τους Έλληνες πολίτες και τους πολίτες άλλου κράτους μέλους της Ε.Ε.).
* Ταυτότητα ομογενούς (για τους Έλληνες ομογενείς).
* Άδεια διαμονής σε ισχύ (για τους αλλοδαπούς τρίτων χωρών).
* Ειδικό δελτίο αιτούντος άσυλο αλλοδαπού που ζήτησε να αναγνωρισθεί ως πρόσφυγας, το οποίο ισχύει για έξι (6) μήνες και ανανεώνεται μέχρι περαίωσης της εξέτασης του αιτήματος ασύλου *(“Ροζ Κάρτα”)*.
* Άδεια παραμονής 5ετούς ισχύος *(λευκή)* και ειδικό δελτίο ταυτότητας αλλοδαπού φυγάδα *(κίτρινο)*, σε αναγνωρισμένους πρόσφυγες.
* Ειδικό δελτίο υπό ανοχή διαμονής αλλοδαπού, που δεν έχει αναγνωρισθεί ως πρόσφυγας ΔΙΕΤΟΥΣ διάρκειας *(Επικουρική Προστασία ή Ανθρωπιστικό καθεστώς του Άρθρου 8 Π.Δ. 61/1999)*.

**2. ΑΠΑΙΤΟΥΜΕΝΑ ΠΡΟΣΟΝΤΑ:**

**Εφόσον** για συγκεκριμένες ειδικότητες ορίζονται από την ανακοίνωση απαιτούμενα (τυπικά ή τυχόν πρόσθετα) προσόντα (βλ. ΠΙΝΑΚΑ Β), οι υποψήφιοι οφείλουν να προσκομίσουν:

* Τίτλο σπουδών από τον οποίο να προκύπτει η ημερομηνία κτήσης του.
* Άδεια άσκησης επαγγέλματος σε ισχύ ή λοιπές βεβαιώσεις ή πιστοποιητικά ή επαγγελματικές ταυτότητες (μόνο για τις ειδικότητες που ορίζει η ανακοίνωση).

Εάν η γνώση χειρισμού Η/Υ αποτελεί απαιτούμενο προσόν σύμφωνα με την ανακοίνωση για ορισμένες θέσεις απασχόλησης, οι υποψήφιοι οφείλουν να προσκομίσουν τα κατά περίπτωση απαραίτητα δικαιολογητικά όπως αυτά αναφέρονται στις «Οδηγίες συμπλήρωσης αίτησης συμμετοχής».

Εάν η εργασιακή εμπειρία αποτελεί απαιτούμενο προσόν σύμφωνα με την ανακοίνωση για ορισμένες θέσεις απασχόλησης, ανάλογα με την ειδικότητα πρόσληψης (με ή χωρίς άδεια άσκησης επαγγέλματος) οι υποψήφιοι οφείλουν να προσκομίσουν τα κατά περίπτωση (π.χ., μισθωτοί, ελεύθεροι επαγγελματίες, απασχολούμενοι στο δημόσιο κ.ά.) απαραίτητα δικαιολογητικά απόδειξης της ζητούμενης εμπειρίας (π.χ., *βεβαίωση ασφαλιστικού φορέα, υπεύθυνη δήλωση εμπειρίας κ.λπ.*), όπως αυτά αναφέρονται στις «Οδηγίες συμπλήρωσης αίτησης συμμετοχής».

**3. ΚΡΙΤΗΡΙΑ:**

**Για το κριτήριο «Κατάσταση ανέργου»:**

* Δελτίο Ανεργίας σε ισχύ κατά την ημερομηνία υποβολής της αίτησης συμμετοχής στη διαδικασία επιλογής.
* Για τις ειδικότητες των Γιατρών, των Φαρμακοποιών και των Γεωπόνων, οι υποψήφιοι θα πρέπει να προσκομίσουν υπεύθυνη δήλωση με θεωρημένο το γνήσιο της υπογραφής, στην οποία θα δηλώνεται ότι ο υποψήφιος είναι άνεργος και ότι δεν έχει κάνει έναρξη επιτηδεύματος στην αρμόδιο ΔΟΥ.

**Για το κριτήριο** **«Οικογενειακή κατάσταση»:**

* Πιστοποιητικό οικογενειακής κατάστασης του οικείου δήμου.
* Στην περίπτωση της μονογονεϊκής οικογένειας, οποιοδήποτε πιστοποιητικό δημόσιας αρχής της ημεδαπής ή αλλοδαπής από τo οποίo να προκύπτει η ιδιότητα του γονέα μονογονεϊκής οικογένειας (π.χ., πιστοποιητικό από το οποίο να προκύπτει η κατάσταση χηρείας του μονογονέα ή δικαστική απόφαση με την οποία ανατέθηκε η άσκηση της γονικής μέριμνας σε ένα μόνο γονέα κ.λπ.).
* Εκτύπωση εκκαθαριστικού σημειώματος ή αντίγραφο αυτού για το οικονομικό έτος 2015, για εισοδήματα δηλαδή που αποκτήθηκαν από 1/1/2014 έως 31/12/2014, προκειμένου για την απόδειξη του αριθμού των προστατευόμενων μελών.

**Για το κριτήριο «Οικογενειακό εισόδημα»:**

* Εκτύπωση εκκαθαριστικού σημειώματος ή αντίγραφο αυτού για το οικονομικό έτος 2015, για εισοδήματα δηλαδή που αποκτήθηκαν από 1/1/2014 έως 31/12/2014 ή
* Υπεύθυνη δήλωση του Ν.1599/86 ότι δεν υποχρεούται ο ωφελούμενος να υποβάλλει φορολογική δήλωση λόγω εισοδήματος θεωρημένη από την αρμόδια ΔΟΥ.

**Για το κριτήριο «Εντοπιότητα»:**

* Βεβαίωση μόνιμης κατοικίας από τον οικείο δήμο ή
* Πιστοποιητικό εντοπιότητας από τον οικείο Δήμο στο οποίο να αναφέρεται η διεύθυνση κατοικίας

**ΕΠΙΣΗΜΑΝΣΕΙΣ ΓΙΑ ΤΑ ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ:**

**1.** Διόρθωση ή συμπλήρωση των αιτήσεων, συμπλήρωση τυχόν ελλειπόντων στοιχείων, έστω και συμπληρωματικών ή διευκρινιστικών, επιτρέπεται μόνο μέχρι τη λήξη της προθεσμίας υποβολής των αιτήσεων συμμετοχής στη διαδικασία επιλογής.

**2.** Τα απαραίτητα δικαιολογητικά προσκομίζονται σε απλά φωτοαντίγραφα σύμφωνα με τα οριζόμενα στις «Οδηγίες συμπλήρωσης αίτησης συμμετοχής» (βλ. *ΕΠΙΚΥΡΩΣΗ ΤΙΤΛΩΝ, ΠΙΣΤΟΠΟΙΗΤΙΚΩΝ ΚΑΙ ΒΕΒΑΙΩΣΕΩΝ*).

**3.** Για τις περιπτώσεις απόδειξης προσόντων ή ιδιοτήτων ή κριτηρίων για τις οποίες απαιτούνται τυχόν άλλα ή πρόσθετα δικαιολογητικά, οι υποψήφιοι μπορούν να ενημερώνονται από τις «Οδηγίες συμπλήρωσης αίτησης συμμετοχής στην προκήρυξη για τη στελέχωση των Κοινωνικών δομών αντιμετώπισης της φτώχειας στο Δήμο Θεσσαλονίκης».

**4.** Οι υπεύθυνες δηλώσεις που προσκομίζει ο /η υποψήφιος /α θα πρέπει να είναι θεωρημένες με το γνήσιο της υπογραφής

**5.** Δικαιολογητικά που δεν σχετίζονται άμεσα με την απόδειξη τυπικών ή πρόσθετων προσόντων που ζητούνται από την προκύρηξη, δεν αξιολογούνται.

# ΠΡΟΦΟΡΙΚΗ ΣΥΝΕΝΤΕΥΞΗ:

Οι υποψήφιοι που θα κληθούν για προσωπική συνέντευξη θα πρέπει να προσκομίσουν όλα τα πρωτότυπα δικαιολογητικά που συμπεριέλαβαν στην αίτηση τους.

# ΚΕΦΑΛΑΙΟ ΠΡΩΤΟ: Υποβολή αιτήσεων συμμετοχής

Οι ενδιαφερόμενοι καλούνται να συμπληρώσουν την αίτηση με κωδικό **εντυπο Φ2** και να την υποβάλουν, είτε **αυτοπροσώπως** είτε με άλλο εξουσιοδοτημένο από αυτούς πρόσωπο, εφόσον η εξουσιοδότηση φέρει την υπογραφή τους θεωρημένη από δημόσια αρχή, στη διεύθυνση: **ΑΡΣΙΣ Κοινωνική Οργάνωση Υποστήριξης Νέων, Πτολεμαίων 35 & Συγγρού, Τ.Κ. 54630 ΘΕΣΣΑΛΟΝΙΚΗ, υπόψιν κας Τόττη Καλυψώς (τηλ. επικοινωνίας: 2310 526150).** Στην περίπτωση ταχυδρομικής αποστολής, το εμπρόθεσμο της αίτησης κρίνεται με βάση την ημερομηνία που φέρει ο φάκελος αποστολής, ο οποίος μετά την αποσφράγισή του επισυνάπτεται στην αίτηση του υποψηφίου.

**Η προθεσμία υποβολής των αιτήσεων είναι δέκα πέντε (15) ημέρες** (υπολογιζόμενες ημερολογιακά)και αρχίζει από την επόμενη ημέρα της ανάρτησής της στα γραφεία του Δικαιούχου, **Πτολεμαίων 35 & Συγγρού, Τ.Κ. 54630.** Οι υποψήφιοι μπορούν να αναζητήσουν τα **έντυπα** **των αιτήσεων** καθώς και τις **«Οδηγίες συμπλήρωσης αίτησης συμμετοχής)»**:

**α)** στα γραφεία του Δικαιούχου στην ανωτέρω διεύθυνση·

**β)** στην ιστοσελίδα του Δικαιούχου (www.arsis.gr)·

Αναλυτικές οδηγίες για τον τρόπο συμπλήρωσης των αιτήσεων συμμετοχής καθώς και επιπλέον διευκρινίσεις για απαιτούμενα προσόντα, βαθμολογούμενα κριτήρια και δικαιολογητικά που πρέπει να προσκομίσουν οι υποψήφιοι παρέχονται στις «Οδηγίες συμπλήρωσης αίτησης συμμετοχής».

**ΚΕΦΑΛΑΙΟ ΔΕΥΤΕΡΟ: Δημοσίευση της ανακοίνωσης**

Έκδοση και διανομή Δελτίου Τύπου σε όλα τα μέσα ενημέρωσης που εδρεύουν στην περιφερειακή ενότητα Θεσσαλονίκης, όπου υλοποιείται το πρόγραμμα.

Περίληψη της παρούσας ανακοίνωσης θα δημοσιευθεί σε μία (1) ημερήσια ή εβδομαδιαία τοπική εφημερίδα, κατά προτεραιότητα σε ημερήσια, της περιφερειακής ενότητας Θεσσαλονίκης, εφόσον εκδίδεται.

Ανάρτηση ολόκληρης της ανακοίνωσης θα γίνει:

- στα γραφεία του Δικαιούχου, στην ανωτέρω διεύθυνση

- στην ιστοσελίδα του Δικαιούχου ([www.arsis.gr](http://www.arsis.gr))

**ΚΕΦΑΛΑΙΟ ΤΡΙΤΟ: Κατάταξη υποψηφίων**

Αφού ο Δικαιούχος επεξεργαστεί τις αιτήσεις των υποψηφίων, τους κατατάσσει βάσει των κριτηρίων που ορίζονται στην παρούσα ανακοίνωση (βλ. ΒΑΘΜΟΛΟΓΗΣΗ ΚΡΙΤΗΡΙΩΝ).

Η **κατάταξη** των υποψηφίων, βάσει της οποίας θα γίνει η **τελική επιλογή** για την πρόσληψη με σύμβαση εργασίας ορισμένου χρόνου, πραγματοποιείται ως εξής:

**1.** Η κατάταξη των υποψηφίων γίνεται κατά φθίνουσα σειρά σε ενιαίο πίνακα με αναγραφή των κωδικών θέσεων που έχουν επιλέξει, με βάση τη **συνολική βαθμολογία** που συγκεντρώνουν από τα βαθμολογούμενα **κριτήρια** *(Κατάσταση ανέργου, Οικογενειακή κατάσταση κ.ο.κ.)*.

**2.** Στην περίπτωση ισοβαθμίας υποψηφίων στη συνολική βαθμολογία προηγείται αυτός που έχει τις περισσότερες μονάδες στο πρώτο βαθμολογούμενο κριτήριο (ανεργία) και αν αυτές συμπίπτουν, αυτός που έχει τις περισσότερες μονάδες στο δεύτερο βαθμολογούμενο κριτήριο (Οικογενειακή κατάσταση) και αν αυτές συμπίπτουν αυτός που έχει τις περισσότερες μονάδες στο τρίτο βαθμολογούμενο κριτήριο *(Οικογενειακό εισόδημα)* και, αν αυτές συμπίπτουν, αυτός που έχει τις περισσότερες μονάδες στο τέταρτο κριτήριο (*Εθελοντική* *δράση*) και, αν αυτές συμπίπτουν, αυτός που έχει τις περισσότερες μονάδες στο πέμπτο κριτήριο *(Εργασιακή εμπειρία)*. Αν εξαντληθούν τα παραπάνω κριτήρια προηγείται ο μεγαλύτερος σε ηλικία και στην περίπτωση που συμπίπτει η ημερομηνία γέννησης η σειρά μεταξύ των ισοβαθμούντων υποψηφίων καθορίζεται με δημόσια κλήρωση.

**3.** Μετά την προφορική συνέντευξη, στον προσωρινό πίνακα προσληπτέων για την κάθε θέση, θα συμπεριληφθεί ο (ένας εκ των τριών) υποψήφιος που συγκέντρωσε αθροιστικά την υψηλότερη βαθμολογία στις τέσσερις κατηγορίες κριτηρίων της προφορικής συνέντευξης, χωρίς να προσμετρώνται τα μόρια που συγκέντρωσε κατά τη διαδικασία κατάταξης των υποψηφίων. Στην περίπτωση που για κάποια θέση, κανένας εκ των τριών υποψηφίων δεν συγκεντρώσει βαθμολογία μεγαλύτερη ή ίση του τέσσερα (4), η επιτροπή θα προχωρήσει στην εξέταση (προφορική συνέντευξη) και επιπλέον υποψήφιων από τον πρώτο πίνακα κατάταξης

**ΚΕΦΑΛΑΙΟ ΤΕΤΑΡΤΟ: Ανάρτηση πινάκων και υποβολή ενστάσεων**

Ο Δικαιούχος μέσα σε εύλογο διάστημα από την καταληκτική ημερομηνία υποβολής των αιτήσεων προβαίνει στην αξιολόγησή τους και στη σύνταξη πινάκων αποκλειομένων, κατάταξης και προσληπτέων ωφελουμένων. Στα γραφεία του Δικαιούχου αναρτώνται σε έντυπη μορφή, συντασσομένου και σχετικού πρακτικού ανάρτησης οι κατωτέρω πίνακες:

* Ονομαστικός πίνακας αποκλειομένων με αναγραφή του λόγου αποκλεισμού.
* Πίνακας κατάταξης κατά αύξουσα σειρά ΑΜΚΑ και Πίνακας κατάταξης κατά φθίνουσα σειρά βαθμολογίας, με αναγραφή της μοριοδότησης που αντιστοιχεί σε καθένα βαθμολογούμενο κριτήριο.
* Πίνακας προσληπτέων κατ΄ αλφαβητική σειρά με αναγραφή του κωδικού θέσης πρόσληψης.

Οι σχετικοί πίνακες αναρτώνται σε ηλεκτρονική μορφή στις ιστοσελίδες του Δικαιούχου (www.arsis.gr)·.

Κατά των πινάκων αυτών επιτρέπεται στους ενδιαφερόμενους η άσκηση **ένστασης** μέσα σε αποκλειστική **προθεσμία** **τριών (3) εργάσιμων ημερών** η οποία αρχίζει από την επόμενη ημέρα της ανάρτησής τους στα γραφεία του Δικαιούχου.Η ένσταση κατατίθεται ή αποστέλλεται με συστημένη επιστολή **στη διεύθυνση του τελικού δικαιούχου** **(Πτολεμαίων 35 & Συγγρού, Τ.Κ. 54630).**

**ΚΕΦΑΛΑΙΟ ΠΕΜΠΤΟ: Πρόσληψη**

Ο Δικαιούχος προσλαμβάνει το προσωπικό με σύμβαση εργασίας ιδιωτικού δικαίου ορισμένου χρόνου μετά την κατάρτιση των πινάκων κατάταξης ωφελουμένων.

Ο ωφελούμενος μπορεί να απασχοληθείστη  **θέση εργασίας** έως **τη λήξη του προγράμματος στις 30 Ιουνίου**.

Η αμοιβή των προσώπων που απασχολούνται στις κοινωνικές δομές ορίζεται κατ ανώτερο σε **13.600,00 ευρώ ετησίως**. Στο ποσό αυτό συμπεριλαμβάνονται και οι πάσης φύσεως κρατήσεις (π.χ. ασφαλιστικές εισφορές, φόροι, κλπ.).

Οι Δικαιούχοι, εκτός από τα καταβαλλόμενα ποσά που αναφέρονται στην προηγούμενη παράγραφο, δεν υποχρεούνται να καταβάλλουν οποιαδήποτε άλλη παροχή στα απασχολούμενα πρόσωπα.

**ΑΝΑΠΟΣΠΑΣΤΑ ΤΜΗΜΑΤΑ της παρούσας ανακοίνωσης αποτελούν: α)** **η αίτηση συμμετοχής στην προκήρυξη για τη στελέχωση των Κοινωνικών δομών αντιμετώπισης της φτώχειας στο Δήμο Θεσσαλονίκης με κωδικό** **εντυπο Φ2** **και β) οι «Οδηγίες συμπλήρωσης αίτησης συμμετοχής στην προκήρυξη για τη στελέχωση των Κοινωνικών δομών αντιμετώπισης της φτώχειας στο Δήμο Θεσσαλονίκης»**.

**Ο**

**Νόμιμος εκπρόσωπος της ΑΡΣΙΣ**

**Νικόλαος Γαβαλάς**